text: Borgmester: Håber på god valgdeltagelse
  03 februar 2015 kl. 21.50
  Borgmester Jacob Bjerregaard (S) håber, at der kommer god deltagelse, når der onsdag bliver afholdt Ungebyrådsvalg i Fredericia.
  
  Politikere med forskellige holdninger kæmper om de 21 pladser i byrådet. Egentlig lyder det ikke meget anderledes end et almindeligt byrådsvalg, men når unge fra Fredericia onsdag går til stemmeurnerne, så er det for at stemme på deres jævnaldrene kandidater til ungebyrådet. Aldersgruppen er mellem 13 og 18 år.
  Fredericias unge skal vælge deres eget ungebyråd 4. februar. 21 pladser skal besættes, og de nye "byrådsmedlemmer" skal rådgive om de unges ønsker for byen og fremtiden.
  Hør Fredericias borgmester, Jacob Bjerregaard (S), fortælle hvad han forventer og hvorfor han mener, det er vigtigt at engagere de unge i valghandlinger, her (varighed: 54 sekunder):
  